

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2012 M. GRUODŽIO 7 D. SPRENDIMO NR. TS-343 „DĖL PAGALBOS Į NAMUS PASLAUGŲ TEIKIMO TVARKOS APRAŠO TVIRTINIMO“ PAKEITIMO

2022 m. lapkričio 25 d. Nr. TS-308           
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Kėdainių rajono savivaldybės taryba  n u s p r e n d ž i a:
[bookmark: _Hlk483835206]1. Pakeisti Pagalbos į namus paslaugų teikimo tvarkos aprašą, patvirtintą Kėdainių rajono savivaldybės tarybos 2012 m. gruodžio 7 d. sprendimu Nr. TS-343 „Dėl Pagalbos į namus paslaugų teikimo tvarkos aprašo tvirtinimo“:
1.1. Pakeisti 7 punktą ir jį išdėstyti taip:
[bookmark: _Hlk118969779]„7. Pagalbos į namus paslaugas teikia socialinio centro individualios priežiūros darbuotojai. Pagalbos į namus paslaugas Kėdainių rajono savivaldybės gyventojams taip pat gali teikti nevyriausybinės organizacijos, kurios yra akredituotos teikti pagalbos į namus paslaugas. Nevyriausybinių organizacijų teikiamos pagalbos į namus paslaugos turi atitikti teisės aktų ir šio tvarkos aprašo reikalavimus.“;
1.2. Pakeisti 13 punktą ir jį išdėstyti taip:
[bookmark: _Hlk118969902]„13. Dėl pagalbos į namus paslaugų gavimo asmuo (vienas iš suaugusių šeimos narių) ar jo globėjas, rūpintojas raštišku prašymu (forma SP-8, patvirtinta Lietuvos Respublikos socialinės apsaugos ir darbo ministro 2006 m. liepos 5 d. įsakymu Nr. A1-187) kreipiasi į socialinį centrą arba nevyriausybinę organizaciją, teikiančią akredituotos pagalbos į namus paslaugas.“;
1.3. Pakeisti 17 punktą ir jį išdėstyti taip:
„17. Asmens (šeimos) socialinių paslaugų poreikio vertinimo formą ir Asmens savarankiškumo vertinimo ir paslaugos trukmės nustatymo anketą pildo socialinio centro atsakingi darbuotojai.“;
1.4. Pakeisti 37 punktą ir jį išdėstyti taip:
„37. Pagalbos į namus paslaugų teikimo valandinis įkainis kiekvienais metais tvirtinamas Kėdainių rajono savivaldybės taryboje.“
1.5. Pakeisti Pagalbos į namus paslaugų teikimo tvarkos aprašo tekste vartojamą sąvoką „lankomosios priežiūros specialistas“ į „individualios priežiūros darbuotojas“. 
2. Šis sprendimas įsigalioja 2023 m. sausio 1 d.

